Korvpall valmistub robotite revolutsiooniks: arvutid võtavad kohtunikelt aina enam võimu endale(10)
Videokordusi on liiga palju? Ärge muretsege, varsti on neid veelgi enam ja detailsusel pole piire. Võib-olla aetakse tehnoloogia kasutamisega juuksekarva lõhki, aga mõned leiutised on nii paljutõotavad, et need võivad päästa sadade sportlaste karjääri.
Videokordused ja -kohtunikud on spordirahva löönud kahte leeri. Osade jaoks on jalgpallis kasutatav VAR siiamaani sõimusõna. Mis sest, et laias laastus süsteem töötab ja pausid pole tavaliselt hirmpikad.
Korvpallis on igal liigal oma reeglid, kusjuures isegi rahas suplevas NBA-s võib näha vaatepilti, et pärast mitme minuti pikkust olukorra ülevaatamist ei leia õigusemõistjad perfektset nurka, et korrektset otsust teha. Mida madalamaks tase läheb, seda rohkem probleeme tekib.